Paġna Abbażi ta' din id-dejta u tal-informazzjoni addizzjonali mitluba mill-Kummissjoni fl-14 ta' Novembru 2017 u li ngħatat mill-awtoritajiet tar-Renju Unit fil-15 ta' Jannar 2018, u wara konsultazzjoni mal-Grupp ta' Esperti, il-Kummissjoni fasslet l-opinjoni li ġejja: Id-distanza mis-sit għall-eqreb fruntiera ta' Stat Membru ieħor, f'dan il-każ l-Irlanda, hija ta' 180 km. L-iskart radjuattiv solidu sekondarju se jiġi ttrasferit lejn il-faċilitajiet ta' trattament u kundizzjonament fuq il-post. L-iskart kundizzjonat ta' livell baxx se jintbagħat lejn il-faċilità liċenzjata tar-rimi ta' Drigg, li tinsab fil-viċin. F'każ li jkun hemm rilaxxi mhux ippjanati ta' effluwenti radjuattivi, li jistgħu jseħħu wara xi aċċident tat-tip u d-daqs ikkunsidrati fid-Dejta Ġenerali, id-dożi li x'aktarx jilħqu lill-popolazzjoni ta' Stat Membru ieħor ma jkunux sinifikanti mil-lat tas-saħħa, fir-rigward tal-livelli ta' referenza stabbiliti fid-Direttiva tal-Istandards Bażiċi tas-Sikurezza. Bħala konklużjoni, il-Kummissjoni hija tal-opinjoni li l-implimentazzjoni tal-pjan għar-rimi tal-iskart radjuattiv fi kwalunkwe għamla, li joriġina mill-Faċilità tal-Ħżin Temporanju permezz ta' Kaxxa Awtoprotetta f'Sellafield, fir-Renju Unit, kemm waqt l-operat normali kif ukoll fil-każ ta' aċċident tat-tip u d-daqs ikkunsidrati fid-Dejta Ġenerali, x'aktarx li ma tirriżultax f'kontaminazzjoni radjuattiva, li tkun sinifikanti mil-lat tas-saħħa, tal-ilma, tal-ħamrija jew tal-ispazju tal-ajru ta' Stat Membru ieħor, fir-rigward tad-dispożizzjonijiet stabbiliti fid-Direttiva tal-Istandards Bażiċi tas-Sikurezza. Magħmul fi Brussell, it-18 ta' April 2018. fil-punt (75), jiżdied il-punt (s) li ġej: għajnuna għall-parteċipazzjoni ta' bdiewa attivi fi skemi tal-kwalità għall-qoton u l-oġġetti tal-ikel, f'konformità mat-Taqsima 3.8 tal-Parti II."; fil-punt (93), l-ewwel sentenza hija sostitwita b'dan li ġej: "L-Istati Membri jistgħu jiffissaw l-ammont ta' għajnuna għall-miżuri jew tipi ta' operazzjonijiet imsemmijin fit-Taqsimiet 1.1.5, 1.1.6, 1.1.7, 1.1.8, 2.1.1, 2.1.2, 2.2, 2.3, 3.4 u 3.5 tal-Parti II ta' dawn il-Linji Gwida fuq il-bażi ta' suppożizzjonijiet standard ta' spejjeż addizzjonali u dħul mitluf."; il-punt (503) huwa sostitwit b'dan li ġej: Għajnuna għall-investimenti tal-forestrija li hija kofinanzjata skont il-FAEŻR, jew mogħtija bħala finanzjament nazzjonali addizzjonali għal għajnuna kofinanzjata bħal din, tista' tkopri spejjeż eliġibbli oħrajn apparti minn dawk imsemmija fil-punt (502)(a) sa (e), sakemm dawk l-ispejjeż huma kompletament eliġibbli skont ir-Regolament (UE) Nru 1305/2013 u li l-għajnuna hija identika għall-miżura sottostanti inkluża fil-programm tal-iżvilupp rurali approvat skont dak ir-Regolament. Fejn għajnuna bħal dik tingħata fil-forma ta' strumenti finanzjarji, tista' tkopri wkoll l-ispejjeż imsemmija fil-punt 502(f)."; l-intestatura tat-Taqsima 2.1.2 tal-Parti II hija sostitwita b'dan li ġej: Għajnuna għall-istabbiliment, ir-riġenerazzjoni jew ir-rinnovazzjoni ta' sistemi tal-agroforestrija"; il-punt (513) huwa sostitwit b'dan li ġej: Il-Kummissjoni se tqis l-għajnuna għall-istabbiliment, ir-riġenerazzjoni jew ir-rinnovazzjoni ta' sistemi tal-agroforestrija kompatibbli mas-suq intern skont l-Artikolu 107(3)(c) tat-Trattat jekk tikkonforma mal-prinċipji komuni ta' valutazzjoni ta' dawn il-Linji Gwida u mal-kundizzjonijiet li ġejjin."; il-punt (516) huwa sostitwit b'dan li ġej: L-għajnuna tkopri l-ispejjeż tal-istabbiliment, tar-riġenerazzjoni jew tar-rinnovazzjoni u jista' jingħata primjum annwali għal kull ettaru biex ikopri l-ispejjeż ta' manutenzjoni għal perjodu massimu ta' ħames snin."; il-punt (518) huwa sostitwit b'dan li ġej: L-għajnuna tista' tkun limitata għal massimu ta' 80 % tal-ammont tal-ispejjeż ta' investiment eliġibbli għall-istabbiliment, ir-riġenerazzjoni jew ir-rinnovazzjoni ta' sistemi tal-agroforestrija, u sa 100 % tal-ammont tal-primjum annwali."; wara l-punt (536), jiddaħħal il-punt (536a) li ġej: Il-kundizzjonijiet stabbiliti fil-punti (534), (535) u (536) ma japplikawx għal għajnuna li hija kofinanzjata skont il-FAEŻR, jew mogħtija bħala finanzjament nazzjonali addizzjonali għal għajnuna kofinanzjata bħal din, u li tingħata fil-forma ta' strumenti finanzjarji."; fil-punt (565), tiżdied it-tieni sentenza li ġejja: "L-infrastruttura installata b'riżultat ta' dimostrazzjoni tista' tintuża wara li titlesta l-operazzjoni."; wara l-punt (567), jiddaħħal il-punt li ġej: Għajnuna għal proġetti ta' dimostrazzjoni li hija kofinanzjata skont il-FAEŻR, jew mogħtija bħala finanzjament nazzjonali addizzjonali għal għajnuna kofinanzjata bħal din, u li tingħata fil-forma ta' strumenti finanzjarji, tista' tkopri spejjeż eliġibbli oħrajn apparti minn dawk imsemmija fil-punt (293)(d)(i) sa (iv) tat-Taqsima 1.1.10.1, sakemm dawk l-ispejjeż huma kompletament eliġibbli skont ir-Regolament (UE) Nru 1305/2013 u li l-għajnuna hija identika għall-miżura sottostanti inkluża fil-programm tal-iżvilupp rurali approvat skont dak ir-Regolament."; wara l-punt (569), jiddaħħal il-punt li ġej: Għajnuna li hija kofinanzjata skont il-FAEŻR, jew mogħtija bħala finanzjament nazzjonali addizzjonali għal għajnuna kofinanzjata bħal din, tista' titħallas lill-Awtorità ta' Ġestjoni msemmija fil-punt (a) tal-Artikolu 65(2) tar-Regolament (UE) Nru 1305/2013."; fil-punt 635, il-kliem introduttorju huwa sostitwit b'dan li ġej: "Ħlief fil-każ fejn l-għajnuna tingħata fil-forma ta' strumenti finanzjarji, u sakemm ma jkunx speċifikat mod ieħor, l-ispejjeż eliġibbli għall-miżuri ta' għajnuna għall-investiment fil-kamp ta' applikazzjoni tal-Kapitolu 3 tal-Parti II ta' dawn il-Linji Gwida jridu jkunu limitati għall-ispejjeż li ġejjin:"; il-punt (636) huwa sostitwit b'dan li ġej: Ħlief fil-każ fejn l-għajnuna tingħata fil-forma ta' strumenti finanzjarji, spejjeż, minbarra dawk imsemmija fil-punt (635), marbuta mal-kuntratti ta' lokazzjoni, bħall-marġni tal-lokatur, l-ispejjeż ta' rifinanzjament tal-interessi, l-ispejjeż ġenerali u l-imposti tal-assigurazzjoni mhumiex se jitqiesu bħala spejjeż eliġibbli."; wara l-punt (642), jiddaħħal il-punt (642 a) li ġej: Fejn l-għajnuna tingħata fil-forma ta' strumenti finanzjarji, l-input fil-proċess tal-produzzjoni jista' jkun ukoll prodott mhux agrikolu bil-kundizzjoni li l-investiment jikkontribwixxi għal prijorità tal-iżvilupp rurali waħda jew iktar tal-Unjoni."; wara l-punt (644), jiddaħħal il-punt (644 a) li ġej: Fir-rigward tal-investimenti tal-infrastruttura msemmija fil-punt (644)(b), (d) u (e), fejn l-appoġġ jingħata fil-forma ta' strumenti finanzjarji, l-għajnuna mhix limitat għal infrastruttura fuq skala żgħir."; fil-punt (645), tiżdied it-tieni sentenza li ġejja: "Pjanijiet bħal dawn mhumiex meħtieġa fir-rigward tal-investimenti li għalihom l-appoġġ jingħata fil-forma ta' strumenti finanzjarji."; fil-punt (654), tiżdied it-tielet sentenza li ġejja: "Il-pjan ta' direzzjoni tan-negozju għandu jkollu durata massima ta' ħames snin."; fil-punt (656), l-ewwel sentenza hija sostitwita b'dan li ġej: "L-għajnuna trid titħallas f'żewġ ħlasijiet parzjali mill-inqas."; il-punt (663) huwa sostitwit b'dan li ġej: L-għajnuna lill-impriżi f'żoni rurali li mhumiex attivi fis-settur agrikolu tista' tingħata għall-konservazzjoni u għall-użu sostenibbli u l-iżvilupp tar-riżorsi ġenetiċi fl-agrikoltura, inkluż għal riżorsi mhux indiġeni, għal operazzjonijiet mhux koperti mid-dispożizzjonijiet skont il-punti (208) sa (219) tat-Taqsima 1.1.5.1. tal-Parti II ta' dawn il-Linji Gwida."; wara l-punt (672), jiddaħħal il-punt (672 a) li ġej: L-infrastruttura installata b'riżultat ta' dimostrazzjoni tista' tintuża wara li titlesta l-operazzjoni."; fil-punt (673), tiżdied it-tielet sentenza li ġejja: "Madankollu, l-għajnuna għat-taħriġ tal-konsulenti tista' titħallas lill-Awtorità ta' Ġestjoni msemmija fil-punt (a) tal-Artikolu 65(2) tar-Regolament (UE) Nru 1305/2013."; fil-punt (681), it-tieni sentenza hija sostitwita b'dan li ġej: "L-għajnuna trid titħallas lill-fornitur tas-servizzi konsultattivi jew lill-Awtorità ta' Ġestjoni msemmija fil-punt (a) tal-Artikolu 65(2) tar-Regolament (UE) Nru 1305/2013."; It-titolu tat-Taqsima 3.8 tal-Kapitolu 3 tal-Parti II huwa sostitwit b'dan li ġej: "Għajnuna għal parteċipazzjoni ta' bdiewa attivi fi skemi tal-kwalità għall-qoton jew l-oġġetti tal-ikel"; il-punt (685) huwa sostitwit b'dan li ġej: Il-Kummissjoni se tqis l-għajnuna għall-parteċipazzjoni l-ġdida, jew il-parteċipazzjoni fil-ħames snin preċedenti, tal-bdiewa attivi fi skemi tal-kwalità għall-qoton jew l-oġġetti tal-ikel bħala kompatibbli mas-suq intern skont l-Artikolu 107(3)(c) tat-Trattat jekk tikkonforma mal-prinċipji komuni tal-valutazzjoni ta' dawn il-Linji Gwida, mad-dispożizzjonijiet komuni applikabbli għall-Kapitolu 3 tal-Parti II ta' dawn il-Linji Gwida u mal-kundizzjonijiet li ġejjin."; fil-punt (688), tiżdied it-tieni sentenza li ġejja: "Jekk il-parteċipazzjoni inizjali fl-iskema tal-kwalità bdiet qabel l-applikazzjoni għall-appoġġ, il-perjodu massimu ta' ħames snin għandu jonqos bl-għadd ta' snin, li għaddew bejn dik il-parteċipazzjoni inizjali u l-mument tal-applikazzjoni għall-appoġġ."; il-punt (709) huwa sostitwit b'dan li ġej: Ħlief fil-każ fejn l-għajnuna tingħata fil-forma ta' strumenti finanzjarji, l-ispejjeż diretti skont il-punt (708)(d) iridu jkunu limitati għall-ispejjeż eliġibbli ta' għajnuna għall-investimenti, kif speċifikat fil-punti (635) u (636)."; il-punt (716) huwa sostitwit b'dan li ġej: L-għajnuna tista' tingħata biex tkopri biss l-ispejjeż li ġejjin: l-ispejjeż amministrattivi tal-istabbiliment tal-fond reċiproku, mifruxin fuq perjodu massimu ta' tliet snin b'mod digressiv; l-istokk kapitali inizjali tal-fond reċiproku."; il-punt (717) huwa sostitwit b'dan li ġej: L-Istati Membri jistgħu jillimitaw l-ispejjeż eliġibbli billi japplikaw il-limiti massimi għal kull fond."; il-punt (718) huwa sostitwit b'dan li ġej: L-għajnuna trid tkun limitata għal 70 % tal-ispejjeż eliġibbli.". fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8838. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8330. Il-EUR-Lex hu l-aċċess fuq l-internet għal-liġi Ewropea. Il-Kunsill biħsiebu jżomm il-miżuri restrittivi kontra l-persuni msemmija hawn fuq b'dikjarazzjonijiet tar-raġunijiet ġodda. Dawk il-persuni huma b'dan infurmati li jistgħu jippreżentaw talba lill-Kunsill biex jiksbu d-dikjarazzjonijiet tar-raġunijiet maħsuba għad-deżinjazzjoni tagħhom, qabel is-27 ta' April 2018, fl-indirizz li ġej: Kull osservazzjoni li tasal qabel il-11 ta' Mejju 2018 ser titqies għall-fini tar-rieżami perjodiku tal-Kunsill. Il-Kunsill tal-Unjoni Ewropea ddeċieda li l-persuni li jidhru fl-Annessi msemmija hawn fuq jenħtieġ li jiġu inklużi fil-lista tal-persuni u l-entitajiet soġġetti għall-miżuri restrittivi previsti fid-Deċiżjoni (PESK) 2016/849 u fir-Regolament (UE) 2017/1509 dwar miżuri restrittivi kontra r-Repubblika Demokratika tal-Poplu tal-Korea. Ir-raġunijiet għall-inklużjoni fil-lista tal-persuni kkonċernati jinsabu fl-entrati rilevanti f'dawk l-Annessi. Qed tinġibed l-attenzjoni tal-persuni kkonċernati dwar il-possibbiltà ta' rikors lill-awtoritajiet kompetenti tal-Istat(i) Membru/i rilevanti kif indikat fuq is-siti web fl-Anness II għar-Regolament (UE) 2017/1509 dwar miżuri restrittivi kontra r-Repubblika Demokratika tal-Poplu tal-Korea, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew pagamenti speċifiċi (ara l-Artikolu 35 tar-Regolament). Il-persuni kkonċernati jistgħu jibagħtu talba lill-Kunsill, flimkien mad-dokumentazzjoni ta' appoġġ, biex id-deċiżjoni li jiġu inklużi fil-listi msemmija hawn fuq tiġi kkunsidrata mill-ġdid, qabel it-18 ta' Mejju 2018, fl-indirizz li ġej: Ser jittieħed kont ta' kwalunkwe osservazzjoni riċevuta għall-finijiet tar-rieżami perjodiku tal-Kunsill, f'konformità mal-Artikolu 36(2) tad-Deċiżjoni (PESK) 2016/849 u l-Artikolu 34(7) tar-Regolament (UE) 2017/1509. L-attenzjoni tal-persuni kkonċernati qed tinġibed ukoll għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, skont il-kondizzjonijiet stipulati fl-Artikolu 275, it-tieni paragrafu, u l-Artikolu 263, ir-raba' u s-sitt paragrafi, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment inkarigat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) 2017/1509. Is-suġġetti tad-data huma l-persuni fiżiċi li jissodisfaw il-kriterji għall-inklużjoni fil-lista kif stipulati f'dan ir-Regolament. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-Dikjarazzjoni tar-Raġunijiet u kull data oħra relatata. Id-data personali miġbura tista' titqassam skont kif ikun meħtieġ lis-Servizz Ewropew għall-Azzjoni Esterna u lill-Kummissjoni. Id-data personali ser tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. Ir-REKT Rio Minha għandu l-għan li jiffaċilita u jippromovi l-kooperazzjoni territorjali fost il-membri tiegħu permezz ta' azzjonijiet ta' kooperazzjoni territorjali, inklużi l-azzjonijiet kollha li, b'konformità mal-kompetenzi tagħhom u l-leġislazzjoni tal-Unjoni Ewropea u dik Portugiża u Spanjola li hija applikabbli, jiġu delegati jew sottodelegati minn korpi nazzjonali jew Ewropej, bil-għan li jitwettqu programmi jew proġetti kkofinanzjati l-iżjed mill-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni. Bil-għan li jikkontribwixxi għall-iżvilupp u t-tisħiħ tal-koeżjoni ekonomika u soċjali tat-territorju tiegħu, ir-REKT Rio Minho għandu l-kompitu li jiddefinixxi spazju komuni u jinkoraġġixxi r-relazzjonijiet ta' kooperazzjoni territorjali fit-territorju tiegħu, iżid il-koeżjoni istituzzjonali fi ħdan it-territorju kkonċernat, jippromovi l-wirt kulturali u naturali transkonfinali, jippromovi t-territorju tiegħu fuq barra bil-għan li jiżviluppa l-potenzjal tar-riżorsi endoġeni, u li joħloq u jikkonsolida l-marka turistika "Rio Minho" u marki oħra fil-livell nazzjonali u internazzjonali. Fost il-kompiti tar-REKT insibu wkoll l-implimentazzjoni u l-ġestjoni ta' kuntratti jew ta' arranġamenti li jippermettulu jibbenefika minn strumenti finanzjarji adottati jew previsti mir-Renju ta' Spanja u r-Repubblika Portugiża, preferibbilment b'finanzjament Ewropew; il-ġestjoni ta' faċilitajiet u l-operat ta' servizzi ta' interess ġenerali fuq skala transkonfinali; u l-promozzjoni u l-iżvilupp ta' studji, pjani, programmi u forom ta' relazzjonijiet bejn il-korpi pubbliċi assoċjati. Isem bil-Franċiż: Il-Klassi 1.5 Żjut u xaħmijiet (butir, marġerina, żejt, eċċ.) Il-prodott "Rucavas baltais sviests" huwa butir li nofsu hu xaħam u għandu konsistenza uniformi, ratba u elastika. Ma ġew stipulati l-ebda regoli fir-rigward tal-għalf użat, jew il-kwalità tiegħu. Tintuża l-materja prima li ġejja: krema densa mkessħa tajjeb (b'kontenut minimu ta' xaħam ta' 35-40 %), baqta jew ħalib, u melħ. Fil-produzzjoni tar-"Rucavas baltais sviests" għandhom jintużaw krema u ħalib xkumat imbaqqat, ipproċessati mill-ħalib, jew ħalib. Il-fażijiet kollha ta' produzzjoni (il-produzzjoni, it-tkessiħ u s-separazzjoni tal-ħalib, il-produzzjoni tal-krema u l-manifattura tal-butir) għandhom isiru fiż-żona ġeografika ddefinita. Tradizzjonalment, il-butir abjad kien jittiekel immedjatament wara l-immastellar tal-butir - mal-patata mgħollija jew imdellek fuq il-ħobż tas-segala. Huwa biss f'dan il-każ li l-butir ikollu l-konsistenza meħtieġa u jkun elstiku u artab. Meta l-butir jiġi biex jitqiegħed għall-bejgħ, jiġi ppakkjat immedjatament f'kaxxi żgħar u jitgeżwer fil-fojl (biex jinżammu t-temperatura u dawk il-karatteristiċi tal-butir miksubin eżattament hekk kif jitlesta, u biex tiġi żgurata l-kwalità konsistenti tal-prodott u l-karatteristiċi organolettiċi tal-prodott). Biex jiġu ppreservati l-kwalità u l-karatteristiċi organolettiċi tal-butir, jeħtieġ li dan jiġi ppakkjat eżatt wara l-preparazzjoni u f'żona ġeografika speċifika. Hu f'dan il-mument biss li jista' jinħażen tale quale għal tlett ijiem. L-isem "Rucavas baltais sviests" jintuża fuq it-tikketta li titwaħħal fuq il-butir intenzjonat għall-bejgħ, għalhekk meta l-butir jinbiegħ bl-ingrossa jew bl-imnut, l-isem għandu jkun viżibbli fuq fil-pakkett tal-prodott jew qribu. Il-muniċipalità ta' Rucava tinsab fil-Lbiċ ta' Kurzeme, il-Latvja Din taqsam il-fruntieri mal-muniċipalitajiet ta' Nīca, Grobiņa u Priekule, kif ukoll mad-distretti ta' Skoda u Klaipėda fil-kontea ta' Klaipėda, il-Litwanja. Ir-reputazzjoni tal-prodott hija l-bażi tal-konnessjoni tiegħu maż-żona ġeografika. Ir-reputazzjoni tiegħu hija msejsa fuq tradizzjoni storika li ilha għaddejja u fuq metodi speċjali ta' preparazzjoni. Il-metodu ta' produzzjoni ma nbidilx sa minn tmiem is-seklu 19, u l-proċess kollu tal-produzzjoni għadu jsir bl-idejn u t-taħlit isir fi skutella b'mgħarfa tal-injam. Dak li jagħti lill-prodott it-togħma u l-kwalità speċifiċi tiegħu, huwa preċiżament il-fatt li x-xorrox tal-butir huwa inkorporat mill-ġdid fil-butir waqt li jissaħħnu u jitħalltu miegħu l-baqta tal-ħalib jew il-ħalib naturali. Ir-"Rucavas baltais sviests" ilu jiġi prodott fid-djar sa minn tmiem is-seklu 19. Ir-riċetti ngħaddew minn ġenerazzjoni għall-oħra. Il-patata mgħollija u l-butir abjad kienu l-orħos u xi kultant anke s-sors ewlieni tal-ikel sa minn żminijiet antiki, billi kull dar kellha baqra u allura, kellha wkoll il-ħalib. Anki llum, kważi kull dar tagħmel ir-"Rucavas baltais sviests" tagħha stess. Qabel, il-produzzjoni tal-butir abjad kienet ta' importanza kbira fir-reġjun, u dan għadu l-każ illum, peress li l-agrikoltura u t-trobbija tal-bhejjem għadhom is-sostenn prinċipali tal-ekonomija u tal-produzzjoni u peress li l-konsum tal-prodotti tal-ħalib għadha b'mod partikolari sinifikanti f'Rucava. Fiċ-Ċentru ta' Rucava għall-Kultura Tradizzjonali, stabbilit fl-2004, in-nisa li jieħdu sehem fl-avvenimenti taċ-ċiklu annwali tat-tradizzjonijiet u fil-pogrammi varji kulturali ta' edukazzjoni, bħalma hu "l-ikla ta' Rucava" u "iċ-Ċena tradizzjonali", juru ħilithom fit-tħejjija tal-"Rucavas baltais sviests" u jippreżentawh lill-viżitaturi biex iduquh. Ix-xhieda tar-reputazzjoni tal-prodott ġejja wkoll fil-forma ta' pubblikazzjonijiet fil-gazzetti reġjonali, brochures għat-turisti, vidjows u fuljetti, inkluż il-fuljett promozzjonali għad-dar etnografika ta' Zvanītāji f'Rucava (2005). Skont il-kummenti li nkitbu fil-ktieb tal-viżitaturi ta' Zvanītāji mill-2006 'il quddiem, għal xi wħud "Rucavas baltais sviests" hu t-togħma mit-tfulija u għal oħrajn skoperta jew esperjenza marbuta mal-Muniċipalità ta' Rucava li ma kinux qed jistennew. "Rucavas baltais sviests" huwa parti integrali tal-wirt kultuali u kulinari ta' Rucava. Ir-"Rucavas baltais sviests" iżejjen kull mejda tal-festi f'Rucava, u ġeneralment il-mistednin huma mistiedna wkoll iduqu l-butir, u b'hekk jiġu introdotti għat-tradizzjonijiet u "t-togħma" ta' Rucava. L-assoċjazzjoni "Rucavas tradīciju klubs" (Il-Klabb tat-Tradizzjonijiet ta' Rucava) u "Rucavas sievas" (In-nisa ta' Rucava), impriża kolletiva ta' persuni li jżommu t-tradizzjoni u li jwettqu l-attivitajiet tagħhom fid-Dar tat-Tradizzjonijiet ta' Zvanītāji, ixerrdu l-għarfien dwar ir-"Rucavas baltais sviests" permezz tal-"Ikla ta' Rucava", programm li jippromwovi t-tradizzjonijiet kulturali lit-turisti. Bħala parti minn din l-ikla, il-mistednin jingħataw l-opportunità li jduqu varjetà ta' platti tal-ikel ta' Rucava, inklużi r-"Rucavas baltais sviests". L-għadd ta' parteċipanti fil-programm f'Zvanītāji żdied bejn l-2006 u l-2015 (u jinkludi mistednin mill-Iżvezja, il-Ġermanja, l-Ungerija, il-Polonja, il-Bulgarija, il-Belarus, l-Estonja, l-Ukraina, ir-Renju Unit, ir-Russja, il-Ġappun, l-Iżlanda, in-Netherlands, il-Finlandja u l-Litwanja). Il-ktieb tal-mistednin ta' Zvanītāji fih ħafna kummenti ta' tifħir filwaqt li jirreferu kemm għall-ospitalità pjaċevoli kif ukoll għall-platti delizzjużi ta' Rucava, inkluż ir-"Rucavas baltais sviests", li l-mistednin jistgħu jduqu t-togħmiet karatteristiċi superjuri tiegħu flimkien mal-patata mgħollija u mal-ħobż tas-segala magħmul id-dar. Ir-"Rucavas baltais sviests" irrappreżenta lil Rucava – kif ukoll lil Kurzeme u lil-Latvja – u rebaħ unuri fl-avvenimenti l-akbar li ġejjin: f'Jum Rucava fil-Mużew Etnografiku għall-Apert Latvjan f'Riga (2005); f'Jum Sant'Anna fl-abitazzjoni ta' "Vītolnieki" f'Pape (2007-2016); bħala parti mill-avveniment fotografiku "Jum Wieħed fil-Latvja" (fid-dar Etnografika ta' Zvanītāji f'Rucava fl-2007); f'avveniment li ppromwova l-kultura tal-Latvja li sar fil-Mużew Etnografiku għall-Apert Latvjan bħala parti mis-Samit tan-NATO f'Awwissu 2008; f'Jum Rucava fl-Akkademja Pedgoġika ta' Liepāja waqt il-Kungress f'Letonica fl-2008; fil-Jum tal-Patrimonju Ewropew fl-abitazzjoni ta' "Mikjāņi" fir-Raħal tar-Rejiet ta' Kurzeme f'Pape (id-9 ta' Settembru 2011); fil-festival ta' Jum San Ġorġ f'Palanga (is-26 ta' April 2013); f'Jum l-Għaqda Baltika [l-Għaqda Latvjana u Litwana) f'Rucava (it-13 ta' Settembru 2014). "In-nisa ta' Rucava", l-impriża kollettiva ta' persuni li jżommu t-tradizzjoni, torganizza seminars u master-classes dwar kif jitħejja r-"Rucavas baltais sviests", tgħallem il-ħila ta' kif jitħejja l-butir abjad u torganizza avvenimenti ta' tidwiq (fejn wieħed jista' jixtri l-butir), fi swieq annwali u f'festivals f'Riga, Liepāja u bnadi oħra. Fil-gazzetta "Kurzemes laiks" (2002) intweriet l-arti ta' kif jitħejja ir-"Rucavas baltais sviests"; fir-rivista "Ievas māja" (it-2 ta' Mejju 2007); fil-gazzetta "Kurzemes vārds" (2008); fir-rivista "Praktiskais latvietis" (2008); waqt il-programm "Panorāma", imxandar fuq il-kanal televiżiv tal-Latvja LTV1 (2008); waqt il-programm "TE - Latvijas jaunatklāšanas raidījums" ["HAWN- L-iskoperta mill-ġdid tal-Latvja"], imxandar fuq il-kanal televiżiv tal-Latvja LTV7 (2012); waqt ix-xandira diretta fuq il-programm tar-radju "Nedēļas nogale" ["Il-Weekend"] minn "Zvanītāji" (il-11 ta' Ottubru 2014); u waqt ix-xandira fuq it-TV reġjonali ta' Aizpute TV "Rucavniece Mirdza Ārenta" ["Mirdza Ārenta minn Rucava"]. (it-tieni subparagrafu tal-Artikolu 6(1) ta' dan ir-Regolament)